**JUDEŢUL SATU MARE**

**CONSILIUL JUDEŢEAN Compartimentul Autoritate Tutelară**

**Nr. \_\_\_\_\_\_\_\_\_/\_\_\_\_\_\_\_\_\_ 2024**

**RAPORT DE SPECIALITATE**

**privind** **încetarea activității** **Casei de Tip Familial** **“Ana” Satu Mare**

Referitor la Proiectul de hotărâreprivind **încetarea activității Casei de Tip Familial “Ana” Satu Mare,**

Având în vedere Nota de fundamentare a Direcției Generale de Asistență Socială și Protecția Copilului a județului Satu Mare nr.109052/13.11.2024, înaintată prin adresa nr.109250/13.11.2024 privind încetarea activității Casei de tip familial “Ana” Satu Mare, înregistrată la Consiliul Județean Satu Mare sub nr.25203/13.11.2024,

Ținând cont de implementarea de către instituția de specialitate - Direcția Generală de Asistenţă Socială şi Protecţia Copilului a judeţului Satu Mare a Proiectului privind înființarea Caselor de tip familial Ana, Maria și Felicia conform Hotărârii Consiliului Judeţean Satu Mare nr.44/2003 în cadrul programului de finanţare nerambursabilă a serviciilor pentru protecţia copilului „Copiii mai întâi” – PHARE RO 9905.02, cu o abordare centrată pe copil, program care a avut ca scop principal reforma serviciilor de protecție a copilului, promovarea și protejarea drepturilor copiilor cu dizabilități care erau temporar sau definitiv privați de mediul lor familial, Casa de tip familial “Ana” Satu Mare asigurând protecția, creșterea și îngrijirea copilului cu dizabilități, separat temporar sau definitiv de părinții săi, copii proveniți din alte instituții și/sau comunitate pentru care nu s-a găsit la momentul plasamentului o altă soluție alternativă,

Raportat la prevederile:

* Strategiei naționale pentru protecția și promovarea drepturilor copilului pentru perioada

2014-2020 aprobată prin HG nr.1113/2014, prin care se propune continuarea tranziției de la îngrijirea instituțională a copiilor la îngrijirea comunitară prin închiderea tuturor instituțiilor clasice de tip vechi și dezvoltarea de servicii comunitare,

* Legii nr.272/2004 privind protecţia şi promovarea drepturilor copilului, republicată, cu modificările

și completările ulterioare, potrivit căreia în vederea finalizării demersului de dezinstituționalizare al copiilor începând cu data de 1 ianuarie 2020 este interzis plasamentul acestora în servicii de tip rezidențial cu caracteristicile centrelor de tip clasic, în sensul Hotărârii Consiliului Judeţean Satu Mare nr.26/2020, Direcția Generală de Asistenţă Socială şi Protecţia Copilului a judeţului Satu Mare procedând la încetarea activității CPC ”Roua” Hurezu Mare,

* Hotărârii Consiliului Judeţean Satu Mare nr.29/2020 pentru modificarea Hotărârii Consiliului

Județean Satu Mare nr.42/2016 privind aprobarea Regulamentelor de organizare și funcționare a serviciilor sociale aflate în administrarea Direcţiei Generale de Asistenţă Socială şi Protecţia Copilului a judeţului Satu Mare,

În considerarea faptului că, în județul Satu Mare, în urma reevaluării realizate de către specialiștii DGASPC a județului Satu Mare, s-a constatat că nu se impune dezvoltarea de servicii sociale destinate copilului cu dizabilități, coroborat cu necesitatea asigurării continuității măsurii de protecție față de unii dintre beneficiarii aflați în CPC ”Roua”, a fost aprobat noul regulament de organizare şi funcţionare a serviciului social cu cazare Casa de tip familial “Ana” Satu Mare, având în vedere necesitatea și oportunitatea identificată în sensul asigurării accesului copiilor/tinerilor fără dizabilități la servicii conform standardelor de calitate pentru servicii rezidențiale destinate copiilor.

Luând în considerare apoi, propunerea specialiștilor DGASPC a județului Satu Mare din cadrul Serviciului management de caz în domeniul protecției copilului – Compartimentul protecție de tip rezidențial, formulată în baza reevaluării împrejurărilor care au stat la baza stabilirii măsurilor de protecție specială față de cei 7 beneficiari ai serviciului social CTF “Ana” Satu Mare, aceștia au propus transferul unui număr de 4 copii în alt serviciu social din subordinea DGASPC a județului Satu Mare, pentru ceilalți 3 copii au fost identificate soluții de încetare a măsurii de protecție, respectiv de reintegrare în familie, iar cu privire la personalul Casei de tip familial ”Ana” Satu Mare, găsindu-se soluția de a fi redistribuiți în serviciile sociale din structura Direcţiei Generale de Asistenţă Socială şi Protecţia Copilului a judeţului Satu Mare.

În susținerea faptului că, la nivel național are loc implementarea proiectului ” *Dezvoltarea și modernizarea instrumentelor digitale de alertare, identificare și intervenție pentru copii, asociate numărului unic național 119, număr destinat raportării cazurilor de abuz, neglijare, exploatare și orice altă formă de violență asupra copilului – Sistem Next Generation 119* ” proiect implementat de ANPDCA și STS,

precum și a faptului că, numărul unic de urgență pentru copii – 119 își desfășoară activitatea într-un spațiu necorespunzător în cadrul Centrului de asistență și intervenție a victimelor traficului de persoane, abuzului, neglijării și exploatării ”Andrei” Satu Mare, specialiștii DGASPC a județului Satu Mare propun ca infrastructura actuală a Casei de tip familial ”Ana” Satu Mare să fie adaptată pentru a răspunde unor nevoi emergente identificate la nivelul județului Satu Mare, respectiv înființarea unui Centru de zi pentru consiliere și sprijin pentru părinți și copii, cod 8899CZ-F-I, centru în care va funcționa și numărul unic național 119 și Echipa Mobilă, fiecare apel fiind monitorizat, gestionat în baza unor proceduri clare și în niciun caz nu poate fi închis fără soluționare, numărul unic 119 fiind interconectat cu numărul unic de urgență 112 care preia cazurile în regim special,

Ținând cont și de prevederile art.39 lit. b) din Legea asistenței sociale nr.292/2011, cu modificările și completările ulterioare, potrivit cărora: *“Responsabilitatea dezvoltării, administrării şi acordării serviciilor sociale este partajată astfel: (…)* ***b) organizarea, administrarea şi acordarea serviciilor sociale - în responsabilitatea autorităţilor administraţiei publice locale****, atribuţii ce pot fi contractate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii;”,*

Drept urmare, din coroborarea aspectelor mai sus indicate apreciem că, derivă nevoia asigurării unei infrastructuri corespunzătoare desfășurării în condiții optime a scopului acestui număr unic la nivel național, acela de a depista și interveni cu specialiști din domeniul protecției copilului în timp real în situațiile în care integritatea fizică și psihică a copiilor este în pericol, față de toate aspectele mai sus prezentate, în vederea atingerii obiectivelor propuse, considerăm așadar legală, necesară și oportună iniţierea prezentului Proiect de hotărâre,

În temeiul prevederilor art.173 alin.(5) lit.b) precum și ale art.182 alin.(4) cu trimitere la cele ale art.136 alin.(8) lit.b) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**PROPUNEM:**

**aprobarea Proiectului de horărâre** **privind încetarea activității Casei de Tip Familial “Ana”**

**Satu Mare**

**Coordonator CAT, Vizat juridic**,

Bartha Helga Elisabeta Giurma Loredana Anamaria

Red./tehn./ B.H.E./ex.5